
Ministru kabineta rīkojums Nr. 89
Rīgā 2024. gada 7. februārī (prot. Nr. 6 19. §)
Par atļauju Tieslietu ministrijai uzņemties valsts budžeta ilgtermiņa saistības, lai veiktu iemaksas par Latvijas dalību Vienotajā patentu tiesā
· 1. Lai izpildītu Latvijas saistības, kuras Latvija uzņēmusies, noslēdzot starptautisko nolīgumu par Vienotās patentu tiesas izveidi, saskaņā ar kuru ir izveidota Vienotās patentu tiesas Ziemeļvalstu–Baltijas valstu reģionālā nodaļa un Tieslietu ministrija noteikta par atbildīgo saistību izpildes koordinēšanā, atļaut Tieslietu ministrijai uzņemties ilgtermiņa saistības no 2024. gada līdz 2029. gadam iemaksu veikšanai Vienotās patentu tiesas budžetā.
· 2. Tieslietu ministrijai no 2024. gada līdz 2029. gadam šā rīkojuma 1. punktā minētās iemaksas nodrošināt no valsts budžeta programmā 97.00.00. "Nozaru vadība un politikas plānošana" paredzētajiem valsts budžeta līdzekļiem.

